b'\n_START_ARTICLE_\nDonphan\n_START_SECTION_\nBiolo\xc5\xa1ke karakteristike\n_START_PARAGRAPH_\nDonphanov fizi\xc4\x8dki izgled uvelike podsje\xc4\x87a na izgled stvarnog slona. Njegova je oklopljena ko\xc5\xbea tvorena od neprobojne strukture nalik automobilskoj gumi, koja podupire njegovu tehniku Kotrljanja (Rollout) pri kojoj se Donphan sklup\xc4\x8da i velikom brzinom hita prema protivniku. Mu\xc5\xbejaci tako\xc4\x91er koriste tehniku Kotrljanja jedni protiv drugih kako bi privukli \xc5\xbeenke. Ovi Pok\xc3\xa9moni posjeduju izrazitu snagu kojom su sposobni sru\xc5\xa1iti prosje\xc4\x8dnu ku\xc4\x87u, dok je njihova potporna snaga tolika da s lako\xc4\x87om mogu odvu\xc4\x87i teglja\xc4\x8d. U svakom krdu Donphana, polo\xc5\xbeaj pojedinca mjerljiv je du\xc5\xbeinom njegovih kljova, te osoba s lako\xc4\x87om mo\xc5\xbee odrediti vo\xc4\x91u krda.\n_START_SECTION_\nU videoigrama\n_START_PARAGRAPH_\nDonphan je Zemljani Pok\xc3\xa9mon, prisutan u svim igrama od druge generacije nadalje. Razvija se iz Phanpyja na 25. razini. Iako ga igra\xc4\x8d mo\xc5\xbee dobiti razvijanjem Phanpyja, Donphan je dostupan u divljini u igrama Pok\xc3\xa9mon Silver i Crystal. Njegov prethodni oblik dostupan je u navedenim igrama, kao i u igrama Pok\xc3\xa9mon Ruby, Sapphire i Emerald u Safari zoni, dok ga je u igrama Pok\xc3\xa9mon FireRed i LeafGreen mogu\xc4\x87e prona\xc4\x87i na Sevii otocima._NEWLINE_Donphanova Attack i Defense statistika nalaze se iznad prosjeka i veoma su visoke, dok je ostatak njegovih statistika tek prosje\xc4\x8dan, ili ispod prosjeka. Kao \xc5\xa1to je to slu\xc4\x8daj sa svima Zemljanim Pok\xc3\xa9monima, Donphan je imun na Elektri\xc4\x8dne napade, dok je slab na Vodene, Travnate i Ledene napade.'